《东平县君挽词》
宋代·李新

玉翰飞过碧江东，露泣三荆向晓风。
贝叶尘生昏旧绿，蘋花烟晓堕疏红。
鸟沉孤影桓山外，虫返青冥璧水空。
德范岂惟坟上土，传家清训是无穷。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。